উইক হিরো (, ) হলো একটি দক্ষিণ কোরীয় কামিং-অব-এজ ভিত্তিক টেলিভিশন ধারাবাহিক। ইউ সু-মিন এবং পার্ক দান-হির পরিচালনায় নির্মিত এই ধারাবাহিকটি রচনা করেছেন ইউ সু-মিন এবং কিম জিন-সোক। পার্ক জি-হুন, চোই হিউন-উক এবং হং কিউংয়ের মতো অভিনয়শিল্পীগণ এই ধারাবাহিকে অভিনয় করেছেন।  মূলত কোরীয় ভাষায় নির্মিত এই ধারাবাহিকটি ২০২২ সালের ১৮ই নভেম্বর তারিখে ওয়েভে সম্প্রচার হয়েছিল; এপর্যন্ত এই ধারাবাহিকের দুই মৌসুমের সর্বমোট ১৬টি পর্ব মুক্তি পেয়েছে।  সারাংশ ইয়ন সি-উন একজন আদর্শ ছাত্র; ক্লাসের সেরা, শান্ত স্বভাবের, আর শারীরিকভাবে দুর্বল। অন্যদের চোখে সহজ টার্গেট, কিন্তু সি-উনের অস্ত্র তার অসাধারণ বুদ্ধিমত্তা। সে ঝগড়া বা মারামারির বদলে পরিস্থিতিকে বিশ্লেষণ করে, প্রতিপক্ষের দুর্বলতা খুঁজে বের করে, আর নিজের পরিকল্পনা অনুযায়ী প্রতিক্রিয়া জানায়।  শুরুটা হয় যখন ক্লাসের উচ্ছৃঙ্খল বুলির নেতা জোন ইয়ং-বিনকে সি-উন পড়াশোনায় হারিয়ে দেয়। ইয়ং-বিন অপমানিত বোধ করে এবং সি-উনকে টার্গেট করে। কিন্তু সি-উনের প্রতিক্রিয়া তাকে অবাক করে; সে ভয় না পেয়ে, মগজ দিয়ে লড়াই করে। তার ঠাণ্ডা মাথার কৌশলী প্রতিরোধ স্কুলে আলোড়ন তোলে। এই পরিস্থিতিতে তার পাশে দাঁড়ায় দুই ছেলে; ও বোম-সোক, এক ভীতু ও সংবেদনশীল ছাত্র যার অতীতে বুলিংয়ের অভিজ্ঞতা রয়েছে, আর আন সু-হো, একজন শক্তিশালী, সাহসী ছেলে যে সি-উনের সাহস দেখে মুগ্ধ হয়। তারা একসঙ্গে বন্ধুত্ব গড়ে তোলে। তিনজনের মধ্যে একটা গভীর বন্ধন তৈরি হয়। তারা একসঙ্গে সময় কাটায়, একে অপরকে সাহায্য করে, এমনকি অন্য বুলিদের মুখোমুখিও হয়। কিন্তু এই বন্ধুত্বের আড়ালে জমে ওঠে অশান্তি; বিশেষ করে বোম-সোকের মনে। ছোটবেলা থেকে নিজের বাবার দ্বারা শারীরিক ও মানসিক নির্যাতনের শিকার বোম-সোক ভিতরে ভিতরে হীনমন্যতায় ভুগছিল। সু-হো আর সি-উনের জনপ্রিয়তা ও শক্তির সঙ্গে নিজেকে তুলনা করে সে নিজেকে ছোট মনে করতে থাকে। এদিকে ইয়ং-বিন এক চতুর ফাঁদে ফেলে দেয় তাদের। সে তিনজনকে নিয়ে যায় কিম গিল-সু নামের এক গ্যাংস্টারের কাছে। গিল-সু দাবি করে যে তাদের কারণে তার ভাই আহত হয়েছে, তাই ক্ষতিপূরণ হিসেবে ১.৫ কোটি ওয়ান চাই। সময় বেঁধে দেয়; না দিলে পরিণতি ভয়াবহ হবে। সি-উন, সু-হো আর বোম-সোক অর্থ জোগাড়ের চেষ্টা করে, ভয় পায়, আবার সাহসও করে। একপর্যায়ে তারা ভয়াবহ মারামারি ও বুদ্ধির খেলায় টিকে যায়, কিন্তু এই ঘটনায় তাদের বন্ধুত্বে ফাটল ধরে; বিশেষ করে বোম-সোকের মনে।  এরপর বোম-সোক ধীরে ধীরে দূরে সরে যেতে থাকে এবং মিত্র হয় জং চান নামের এক ধূর্ত ব্যক্তির সঙ্গে। জং চানের প্ররোচনায় বোম-সোক সু-হোর ওপর ঈর্ষান্বিত হয়ে ওঠে এবং গোপনে কাং উ-ইয়ং নামের এক এমএমএ ফাইটারকে ভাড়া করে সু-হোর জন্মদিনে হামলা করায়। সি-উন সন্দেহ করলেও প্রমাণ পায় না। বোম-সোকের বিশ্বাসঘাতকতা এখানেই শেষ হয় না। সে ইয়ং-ই নামের এক সাহসী মেয়েকে ফাঁদে ফেলে, যাকে একসময় সি-উন সাহায্য করেছিল। মেয়েটিকে জিম্মি করে সে সি-উনকে ডাকে এবং সি-উন সেখানে গিয়ে মার খায়, রক্তাক্ত অবস্থায় ফিরে আসে, কিন্তু কিছু বলে না। সে চায় না সু-হো বা অন্য কেউ বিপদে পড়ুক। শেষ পর্যন্ত সত্য বের হয়ে আসে। সু-হো যখন জানে যে তার ওপর হামলার পিছনে বোম-সোকের হাত, সে মুখোমুখি হয় তাকে। কিন্তু বোম-সোক এর প্রতিশোধ নেয় আবারো এক হামলার মাধ্যমে। এইবার হামলাটি এত ভয়ঙ্কর ছিল যে সু-হো কোমায় চলে যায়। সি-উন এখন একা। ভেঙে পড়া, কিন্তু প্রতিশোধে অটুট। সে আবার নিজের মতো করে পরিকল্পনা করে, একে একে প্রতিপক্ষদের ধরতে শুরু করে; ইয়ং-বিন, উ-ইয়ং, এমনকি বোম-সোককেও। মারাত্মক সব লড়াইয়ে সে সবাইকে পরাজিত করে। সে বদলে গেছে—শান্ত, ধীর, কিন্তু নির্মম।  শেষদিকে, বোম-সোকের প্রভাবশালী বাবা তাকে দেশের বাইরে পাঠাতে চায় যাতে আইনি ব্যবস্থা থেকে সে বেঁচে যায়। সি-উন পরীক্ষায় অংশ নেয় এবং স্কুল বদলায়। সু-হো তখনো হাসপাতালে অজ্ঞান। নতুন স্কুলে ঢোকার সময় দেখা যায় একেবারে বদলে যাওয়া এক সি-উন; চোখে আগুন, মুখে নিরাবতা। সে আর আগের মত নেই।  অভিনয়শিল্পী কেন্দ্রীয় চরিত্র  পার্ক জি-হুন – ইয়ন সি-উন  জাং জে-হা – তরুণ ইয়ন সি-উন  চোই হিউন-উক – আন সু-হো (১ম মৌসুম)  হং কিউং – ও বোম-সোক (১ম মৌসুম)  পার্শ্ব চরিত্র ১ম মৌসুম  লি ইয়ন – ইয়ং-ই  শিন সুং-হো – জোন সোক-দে  কিম সু-গিয়ম – জোন ইয়ং-বিন  চা উ-মিন – কাং উ-ইয়ং  না চোল – কিম গিল-সু  গং হিউং-জু – সি-উনের মা  কিম সুং-কিউন – গিউ-জিন  জো হান-চুল – ও জিন-ওন  ইয়ং জোং-হুন – লি জোং-চান  হুয়াং সোং-বিন – হান তে-হুন  ইয়ন জি-ইয়ং – শ্রেণি শিক্ষক  শিন জুন-চুল – কোরীয় সাহিত্যের শিক্ষক  কিম হিউন – বেয়োকসান হাই স্কুল অধ্যক্ষ  ও দোং-মিন – সহকারী পার্ক  জো ইয়ং-গুন – ও জিন-ওনের সেক্রেটারি  লি জে-হাক – গ্যাং সদস্য  গং জুন-হো – একজন শিক্ষার্থী  ২য় মৌসুম  রিয়োউন – পার্ক হু-মিন  চোই মিন-ইয়ং – সো জুন-তে  লি মিন-জে – গো হিয়ন-তাক  ইউ সু-বিন – চোই হিয়ো-মান  বে না-রা – না বেক-জিন  লি জুন-ইয়ং – গুম সোং-জে  বিশেষ চরিত্র  চা সুং-জে – সুং-চান  জো আ-ইয়ং – জোন ইয়ং বিনের বন্ধু  জাং দে-উং – কিম ওন-সোক  কাং জুন-ইয়ং – পুলিশ অফিসার  কিম তে-জুন – পুলিশ অফিসার  কিম হিউন – স্কুলের অধ্যক্ষ  বিউন জুং-হি – আন সু-হোর নানি  ইউ সু-বিন – চোই হিয়ো-মান  তথ্যসূত্র  বহিঃসংযোগ        বিষয়শ্রেণী:২০২২-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:দক্ষিণ কোরীয় ওয়েবটুন অবলম্বনে টেলিভিশন অনুষ্ঠান বিষয়শ্রেণী:দক্ষিণ কোরীয় উচ্চ বিদ্যালয় সম্পর্কিত টেলিভিশন ধারাবাহিক বিষয়শ্রেণী:নেটফ্লিক্সের টেলিভিশন ধারাবাহিক